projecte-aina/catalan_government_crawling huggingface dataset:
La Direcció General de Política Regional i Urbana de la Comissió Europea (REGIO) és l'organisme que encapçala la present convocatòria Hackathon; un concurs adreçat a remarcar el potencial de vincular dades de la UE i dades nacionals, així com promoure oportunitats d'innovació, de digitalització i de visualització mitjançant l'ús de dades obertes.
La present convocatòria va adreçada a totes les persones o entitats capacitades per:
L'objectiu del EU Regions Hackathon consisteix en un repte molt específic: apropar-se a la ciutadania.
Els participants hauran de combinar almenys un domini del lloc web REGIO amb almenys un conjunt de dades del Portal de dades obertes de l'ESIF, del Portal Europeu de Dades, del Portal de Dades Obertes de la UE, de l'Eurostat, del portal Europa, del Copernicus, del lloc web de solucions d'interoperabilitat o de qualsevol altre conjunt de dades (obert o no).
A patir d'aquesta combinació, l'objectiu és crear un nou coneixement, model de negoci o concepte de negoci a través de dades obertes per tal de relacionar-se amb els ciutadans de la UE.
Els objectius específics són els següents:
Els finalistes seleccionats seran convidats a presentar les seves propostes durant els quatre dies de la Setmana Europea de les Regions i les Ciutats que tindrà lloc a l'octubre de 2019.
L'acte és la reunió més gran de representants de l'administració local i regional i inversors públics a Europa.
L'equip guanyador obtindrà entrades per a la Web Summit de Lisboa que es celebrarà al novembre de 2019.
L'equip presentarà la seva solució als 70.000 participants que compten amb representants de start-ups pioneres, empreses de renom i inversors privats al capdavant de la indústria global de la tecnologia.
L'Associació d'Iniciatives Rurals de Catalunya (ARCA) ha publicat les bases reguladores dels Cupons d'Innovació BCN Smart Rural per a empreses agroalimentàries i forestals dels territoris rurals de la demarcació de Barcelona.
Els Cupons d'Innovació BCN Smart Rural són unes subvencions creades en el marc del PECT BCN Smart Rural, un projecte de desenvolupament rural cofinançat per la Diputació de Barcelona i el Fons Europeu de Desenvolupament Regional (FEDER), en el marc del PO FEDER de Catalunya 2014-2020.
L'objectiu dels Cupons d'Innovació BCN Smart Rural és fomentar la innovació en el sector agroalimentari i forestal de les comarques no metropolitanes de la demarcació de Barcelona, subvencionant la transferència de coneixements per tal que les empreses beneficiàries puguin dur a terme un procés d'innovació i millorar així la seva competitivitat.
A través d'aquests ajuts, se subvenciona la contractació de serveis d'assessorament expert a microempreses del sector agroalimentari i forestal que vulguin dur a terme un projecte d'innovació.
Els serveis d'assessorament expert que es poden subvencionar mitjançant aquests ajuts són els següents:
Per a poder ser considerat subvencionable, el cost total del servei no pot excedir els 10.000€ (sense IVA).
La quantia dels ajuts serà d'un 80% de cost del servei desitjat, amb un màxim de 2.950 € de base imposable.
La present convocatòria s'emmarca en programa de treball sobre Nanotecnologies, Materials Avançats, Biotecnologia i Fabricació i Processament Avançat de l'Horizon 2020, dins del topic "Materials per a l'energia d'origen marítim".
L'objectiu d'aquest topic és millorar el rendiment operatiu de la propera generació de generadors d'energia eòlica marina (de més de 8 MW) i de generadors de corrent de marea gràcies a un millor rendiment dels seus components funcionals (per exemple, rotor de generador d'energia eòlica) i estructurals (per exemple, flotació o estructura de base fixa inferior).
Les activitats que es finançaran en el marc d'aquest topic són les següents:
Major durabilitat i fiabilitat i requeriments de manteniment reduïts;
Funcionalitat intel·ligent del material i/o la possibilitat d'utilitzar sensors integrats per al seguiment en línia del rendiment i/o del control de la salut estructural;
Augment de la capacitat de reciclatge respecte a l'estat actual de la tècnica;
Les propostes presentades sota aquest topic hauran d'incloure una estratègia d'explotació i negoci.
Les activitats han d'iniciar-se a un nivell de maduresa tecnològica 4 i assolir un nivell 6 al final del projecte.
Els són els Premis a la innovació i la tecnologia per a l'eficiència energètica en l'era digital.
Aquesta iniciativa permet identificar, premiar i divulgar casos d'èxit i bones pràctiques en el cas d'aquells projectes empresarials que hagin contribuït a reduir el consum energètic amb l'aplicació de noves tecnologies com Blockchain, IoT, BigData, Realitat Augmentada, etc.
La setena edició d'aquests premis guardonarà a:
Com a novetat d'aquesta edició, s'han inclòs noves categories com Projectes H2020-H2030, en què podran participar projectes relacionats amb el Programa Marc Europeu en l'ús de les TIC, i Startups Innovadores.
El Centre per al Desenvolupament Tecnològic Industrial (CDTI) és l'organisme col·laborador en aquesta setena edició dels Premis, que seran entregats el pròxim 12 de desembre en una cerimònia oficial a Madrid.
La present convocatòria s'adreça al repte social de millorar l'alfabetització mediàtica dels ciutadans de totes les edats dels estats membres de la Unió Europea.
Els objectius generals d'aquesta convocatòria són:
Els següent tipus d'activitats es finançaran en el marc d'aquesta convocatòria:
Les propostes han de demostrar com les eines i activitats proposades poden beneficiar directament o indirectament al gruix de ciutadans de totes les edats que no tenen competències en alfabetització mediàtica i, en particular, les habilitats necessàries per avaluar críticament el contingut accessible a través de les xarxes socials.
Segons la qualitat de les propostes, la Comissió preveu finançar entre 2 i 5 projectes.
La Comissió Europea, a través del Departament de Política Regional i Urbana, organitza el projecte The Road Trip Project, amb l'objectiu d'oferir a 8 joves d'entre 18 i 30 anys la oportunitat de recórrer Europa a través de dues rutes.
El viatge anirà de finals d'agost fins a finals de setembre i es creuaran desenes de regions europees amb minibús, tot integrant-se en els diferents models de vida de les zones visitades.
Dividits en 2 equips de 4 persones, un equip farà un trajecte de Suècia a les Illes Canàries mentre que l'altre anirà d'Irlanda a Xipre.
Cada ruta creuarà una vintena de països, aproximadament.
Cada equip tindrà un realitzador de vídeos, un redactor, un fotògraf i un presentador.
Per tant, cada participant haurà de presentar-se per un d'aquests rols.
Els participants documentaran tot el seu viatge i compartiran allò més destacat a la pàgina web i a les xarxes socials.
Hi poden participar joves de 18 a 30 anys, ciutadans/es o residents a la Unió Europea.
En queden exclosos empleats de la Comissió Europea i familiars directes, això com persones que treballen contractades de manera externa per a la Comissió Europea.
Serà imprescindible que les persones participants tinguin la seva documentació europea en regla, o un certificat de residència que els permeti viatjar per la Unió Europea.
Alhora, cal poder-se expressar i interactuar en un nivell bàsic d'anglès per poder-hi participar.
Per a participar-hi agafa la càmera o el mòbil i grava un vídeo de 60 segons parlant sobre tu, què et motiva a participar i per què ets la millor elecció per formar part del projecte.
També cal omplir la informació personal requerida per part del projecte.
La present convocatòria s'emmarca dins de l'axis EURES del Programa Europeu d'Ocupació i Innovació Social "EaSI".
L'objectiu de la Xarxa EURES és prestar serveis als treballadors, als empresaris, i a qualsevol ciutadà que desitgi beneficiar-se del principi de la lliure circulació de persones, proporcionant informació i assessorament sobre ofertes i demandes d'ocupació, situació i evolució del mercat de treball i sobre condicions de vida i treball de cada país.
L'objectiu general d'aquesta convocatòria és donar suport a intercanvis de treballadors, managers o propietaris per a curts períodes de temps, particularment provinents d'empreses petites i mitjanes.
Aquests trasllats a altres països proporcionaran oportunitats per a desenvolupar habilitats i capacitats en les empreses d'acollida, així com també permetran a les empreses establir contactes a l'estranger i reforçar les relacions amb els seus socis.
Aquesta acció pretén donar suport financer a uns 250 professionals seleccionats per a la realització d'un intercanvi o una estada en una altra empresa durant un període limitat.
En dissenyar, implementar i informar de l'activitat, els beneficiaris hauran de tractar els problemes esmentats anteriorment i hauran de proporcionar detalladament, en l'informe final d'activitat, els passos i els èxits aconseguits per abordar aquests objectius.
La Comissió Europa busca un proveïdor de serveis amb experiència contrastada en la recopilació de dades financeres, per a proporcionar dades sobre les empreses que més inverteixen en investigació i desenvolupament (R+D).
El servei requerit inclou la capacitat d'accedir a dades econòmiques, financeres i de R+D de les empreses amb cobertura geogràfica i industrial a tot el món.
El proveïdor haurà d'estimar els indicadors necessaris empresa per empresa i harmonitzar-los a tots els països i indústries segons definicions estàndard.
Aquestes dades permetran a la Direcció B del Joint Research Centre elaborar les edicions 2020-2023 del quadre de comandament de R+D industrial de la UE.
El projecte d'associació WORTH (WORTH Partnership Project) és una iniciativa de la Unió Europea que dóna suport a les associacions entre pimes i start-ups, dissenyadors, fabricants i empreses tecnològiques per crear productes i idees innovadores que estiguin orientades al disseny.
Les associacions han d'implicar almenys dos socis de diferents països i amb diferents perfils:
Els socis han d'estar involucrats en els sectors del tèxtil, calçat, mobiliari, decoració, pells, joieria i accessoris.
WORTH donarà suport a 150 col·laboracions oferint un programa d'incubació valorat en 60.000€ que consisteix en:
En general, la iniciativa donarà suport a petites empreses per integrar la creativitat i la innovació en la forma de produir béns o prestar serveis perquè siguin competitives i creixin.
La Cambra Oficial de Comerç, Indústria, Serveis i Navegació de Tortosa convoca ajuts públics per al desenvolupament de plans de millora de la competitivitat del sector turístic en el marc del Programa de Competitivitat Turística, cofinançat en un 50% per la Unió Europea i per la Cambra de Comerç de Tortosa.
En són potencials beneficiaris pimes i autònoms de la demarcació territorial de la Cambra de Comerç de Tortosa, que es estiguin donats d'alta al Cens de l'IAE (l'Impost sobre Activitats Econòmiques).
Pressupost: 19.244 € (quantia màxima de 2.800 euros per empresa sol·licitant) | Data límit: 16/03/2020
La Comissió Europea posa en marxa la present convocatòria per tal de crear nuclis culturals innovadors (altrament anomenats hubs culturals) al voltant dels cinemes, especialment en àrees on hi ha limitades infraestructures cinematogràfiques i culturals.
Les sales de cinema locals uneixen les comunitats, milloren la vida cultural local i juguen un important paper d'inclusió social.
Proporcionen oportunitats educatives i contribueixen a l'economia local, sent un vector per al desenvolupament urbà a llarg termini.
L'acció preparatòria posarà a prova noves experiències de cinema, tot tenint en compte les necessitats del públic local i se centrarà en:
Els resultats esperats d'aquesta acció són:
Pressupost: 2M € (amb una quantia màxima de 700.000€ per aplicant) | Data límit: 25/09/2019
Al març de 2019, la Comissió Europea va adoptar el programa de treball anual per a la implementació de projectes pilot i accions preparatòries en l'àmbit de l'educació, la joventut, l'esport i la cultura.
En aquest sentit, i seguint la feina feta al projecte anterior EAC/S10/2018, es convoca un nou projecte pilot anomenat "Protecció dels cementiris jueus d'Europa: continuació del procés de cartografia, implicació i sensibilització dels grups d'interès" i destinat a:
La convocatòria és oberta a consorcis d'associats (com a mínim 2).
L'acció ha de contribuir als objectius establerts per l'Any Europeu del Patrimoni Cultural 2018 i al Marc Europeu d'Acció sobre el Patrimoni Cultural, mitjançant la difusió i la sensibilització del valor europeu del patrimoni i la diversitat cultural d'Europa.
El pressupost de la convocatòria es destinarà a un sol projecte.
L'acció durarà 18 mesos i s'espera que comenci al desembre de 2019.
La present convocatòria té per objectiu proporcionar assistència tècnica al Govern de la República de Zàmbia i als grups d'interès rellevants en el sector de l'aviació civil per tal de millorar el compliment de les normes aeronàutiques internacionals, particularment en matèria de seguretat aèria.
La convocatòria, doncs, consisteix en donar suport al Ministeri de Transports i Comunicacions (MoTC) i a altres institucions del sector (per exemple, Zambia Airports Corporation Limited, l'Institut de Formació sobre Serveis Aeris de Zàmbia, el Departament de Meteorologia de Zàmbia, la Universitat Copperbelt, etc.) en àrees no cobertes pel programa de l'Agència Europea de Seguretat Aèria (EASA).
Les activitats finançades en el marc d'aquesta convocatòria inclouran: assessorament i revisió legal i institucional, desenvolupament d'una legislació secundària (incloent la regulació econòmica més eficaç del sector), facilitació de l'aprovació de l'estratègia del sector; subministrament de formació i capacitats per a millorar la planificació i la supervisió de la seguretat i la seguretat aèria; contractació de formació especialitzada i equips meteorològics; i suport en el desenvolupament del pressupost del programa.
L'objectiu general de la present convocatòria és reforçar el paper de les organitzacions de la societat civil (OSC) com a actors de la governabilitat als països veïns de l'Europa de l'Est.
Els objectius específics d'aquesta convocatòria són:
La Unió Europea seleccionarà un total de fins a 12 socis estratègics i conclourà acords de col·laboració per dur a termes les següents activitats:
La Unió Europea entén i reconeix la importància de les Organitzacions de la Societat Civil (OSC) tant per la governança democràtica com pel desenvolupament.
En aquest sentit, la UE ha desenvolupat un programa anomenat Civil Society Organisations and Local Authorities, en el que també s'emmarca la present convocatòria.
El programa té tres objectius principals:
Intensificar els esforços per promoure un entorn propici per les OSC als països socis.
Promoure una participació significativa i estructurada de les OSC en les polítiques nacionals dels països socis.
Augmentar la capacitat de les OSC locals per dur a terme les seves funcions com a actors independents del desenvolupament de manera més eficaç.
La convocatòria es divideix en dos lots:
Millorar la governança del programa nacional de gestió de recursos naturals basats en la comunitat (CBNRM).
L'acció ha de potenciar la responsabilitat interna i externa de les estructures de gestió així com la inversió en la participació dels membres de la comunitat i la inclusió interna.
Aquesta pot ser una bona manera de millorar el rendiment general alhora que la sostenibilitat a llarg termini dels esforços de conservació.
Millorar la participació de les OSC en governança i desenvolupament.
En aquest segon lot, els candidats han d'incorporar, com a mínim, una de les prioritats següents: joventut i gènere.
Per a la Unió Europea és fonamental que es facin esforços per assegurar-se que les dones tenen capacitat de participar en l'elaboració de polítiques i que aquestes incorporen una perspectiva de gènere.
Més en general, i malgrat certs progressos, s'ha de treballar per eradicar tota discriminació vers la dona en totes les àrees de la societat.
La UE també té com a objectiu reforçar els drets dels joves i potenciar la seva participació en la gestió d'assumptes públics, incloent-t'hi la seva participació en l'economia, la societat i la presa de decisions locals.
Totes les subvencions sol·licitades en virtut d'aquesta convocatòria de propostes han de quedar entre els percentatges màxims següents dels costos totals elegibles de l'acció:
Percentatge mínim: 50% del total dels costs elegibles de l'acció
Percentatge màxim: si el sol·licitant principal és de Namíbia, el 90% del total dels costos elegibles de l'acció.
Si el sol·licitant principal no ho és, de Namíbia, el 80% del total dels costos elegibles de l'acció.
El Comitè Econòmic i Social Europeu (CESE) convoca la 11a edició del Premi de la Societat Civil.
En aquesta edició el tema és "Més dones a la societat i economia europees" i premiarà a aquelles iniciatives i projectes innovadors destinats a lluitar per la igualtat d'oportunitats entre dones i homes i la igualtat de tracte en tots els àmbits de la vida econòmica i social.
L'objectiu general del premi és recompensar i fomentar iniciatives i assoliments tangibles per part d'organitzacions de la societat civil i/o individus que han contribuït de manera significativa a promoure la identitat i la integració europea.
El Premi Societat Civil del CESE està obert a totes les organitzacions de la societat civil registrades oficialment a la Unió Europea que actuïn en l'àmbit local, regional, nacional o europeu.
Els particulars també poden presentar la seva candidatura.
Per ser admissibles, les iniciatives o projectes han d'haver conclòs o estar en curs.
Aquest any, el CESE concedirà el Premi Societat Civil a projectes i iniciatives destacats que abordin almenys una de les següents qüestions:
La cerimònia de lliurament dels premis tindrà lloc a Brussel·les durant la sessió plenària del CESE de l'11 al 12 de desembre del 2019.
S'han publicat els resultats de la convocatòria Europa Creativa Cultura de suport als projectes de cooperació europea EACEA 34/2018.
Dels 6 projectes de menor escala beneficiaris liderats per entitats de l'Estat espanyol, 4 són liderats per entitats i organismes catalans.
En la categoria 1, un total de 87 projectes de cooperació europea han resultat beneficiaris per un import global de 16.233.978 €.
Mentre que en la categoria 2, un total de 19 projectes de cooperació europea han resultat beneficiaris per un import global de 28.377.488 €.
Pel que fa a la categoria 1, configurada pels projectes de cooperació de menor escala, 4 projectes liderats per entitats catalanes han estat seleccionats:
En aquesta mateixa categoria, 8 entitats catalanes han obtingut l'ajut com a sòcies de 9 projectes:
En la categoria 2, relativa als projectes de cooperació a gran escala, dos projectes amb participació catalana han estat seleccionats:
Quins creus que són els reptes més urgents als que ha de fer front la recerca i la innovació finançades per la UE?
Quins són els impactes més importants: científics, tecnològics, econòmics, socials, als que la recerca i la innovació finançades per la UE han d'orientar-se?
La Comissió Europea us convida a compartir les vostres opinions en el marc de la implementació de l'Horizon Europe, el proper i més ambiciós programa de recerca i innovació de la UE (2021-2027), que comptarà amb un pressupost de 100.000 milions d'euros.
Com a part del procés de configuració de les inversions europees en recerca i innovació en els propers anys, la Comissió ha obert una consulta en línia.
La consulta recopilarà les diverses aportacions que formaran la base de la preparació d'un "pla estratègic" per a l'Horizon Europe, i que guiarà els programes de treball i les convocatòries per als primers quatre anys.
En general, la consulta permetrà identificar els impactes desitjats, obrir debat i rebre noves idees.
Aquest procés de codisseny garantirà que l'Horizon Europe s'orienti cap allò que realment més importa, millori la nostra vida quotidiana i ajudi a convertir grans reptes socials com el canvi climàtic en oportunitats i solucions d'innovació per a un futur millor i sostenible.
La Comissió convida a qualsevol persona interessada en les futures prioritats de recerca i innovació de la UE, provinent de qualsevol lloc del món, a participar en la consulta, que finalitzarà el 8 de setembre de 2019.
Aquest document té per objectiu que la comunitat científica pugui planificar la feina d'investigació i de preparació de sol·licituds amb una major antelació.
Aquesta planificació reafirma el compromís i la vocació de servei de l'AEI d'oferir la màxima transparència en els procediments de gestió i finançament de la ciència.
El document exposa la previsió d'obertura i resolució de les convocatòries amb el detall mensual de les dates, processos d'avaluació, al·legació, decisió, i resultats provisionals i finals.
Les dos novetats més destacades respecte aquests detalls són que els fons de les convocatòries seran essencialment els mateixos que l'any passat, tot i que l'AEI treballa per a incrementar-los, i també la determinació de l'AEI en disminuir el temps necessari per a resoldre les convocatòries.
La intenció de l'AEI és evitar que els projectes comencin mesos abans de la resolució de la concessió per tal de reduir el desfasament entre resolució de concessió i la data d'inici del projecte.
En aquest context, en les convocatòries de projectes del 2018, els projectes van començar al gener de 2019, vuit mesos abans de la resolució de concessió (previsiblement es resoldrà a l'agost); en les convocatòries del 2019, els projectes començaran al juny de 2020, dos mesos abans de la resolució de concessió; i, finalment, en la convocatòria del 2020 els projectes començaran al setembre de 2021, immediatament després de la resolució de la concessió.
La Comissió Europea ha anunciat un nou fons d'innovació per a tecnologies amb baixes emissions de carboni, que es posarà en marxa el 2020.
El fons, de 10 mil milions d'euros, es finançarà amb el programa de comercialització d'emissions de la UE (ETS), substituint el programa NER300 fins al 2030 i tindrà l'objectiu de reduir els riscos associats amb els projectes a gran escala per tal que aquests pugin resultar en reduccions significatives d'emissions.
Aquest nou fons crearà incentius financers per als projectes d'inversió en desenvolupament tecnològic que puguin donar suport a la transició de baix carboni i impulsar el creixement i la competitivitat a la UE.
Es centrarà en cinc àrees prioritàries:
El nou Fons d'Innovació es basa en experiències de NER300, per cobrir més tecnologies, proporcionar una taxa de finançament més favorable, simplificar el procés de selecció i crear noves sinergies amb altres programes de finançament de la UE, especialment Horizon Europe, InvestEU, el mecanisme connectar Europa i el fons de cohesió.
Els projectes rebran un suport de fins a un 60% que cobrirà els costos de capital, operació i innovació –amb la possibilitat de rebre fins a un 40% de la subvenció en la fase de preparació del projecte.
El fons invertirà en tecnologies altament innovadores, a més de projectes emblemàtics a gran escala i projectes transversals que poden generar estalvis d'emissions en múltiples sectors, incloent la simbiosi industrial i la innovació en models de negoci.
A diferència del NER300, també seran elegibles els projectes a petita escala (costos de capital per sota dels 7,5 milions d'euros).